เราเดินๆมาว่าจะหาร้านนั่งสักร้าน เดินไปเดินมา เห็นรูปขนมหน้าร้านดูน่าทานดี ก็เลยลองเข้ามาชิมสักหน่อยค่ะ

สำหรับร้านนี้จะอยู่ชั้น 1 อาคาร 4 ยอดพิมานธานีค่ะ

ร้านมีอาหารคาวจานเดี่ยว อาหารทานเล่น และเมนูขนมน่าทาน เราก็เลยสั่งขนมและเครื่องดื่มมาลองค่ะ

- Honey toast 110 บาท เมนูนี้ รอ 10 นาที ก็มาเสิร์ฟค่ะ ซึ่งเป็นโทสต์ขนมปังอบมาอุ่นๆท้อปปิ้งด้านบนด้วยไอศกรีมวานิลลา ราดไซรัป โรยอัลมอนต์ เสริฟกับวิปครีมด้วยค่ะ

ขนมปังกรอบนอกนุ่มใน พอใช้ได้ค่ะ ไม่เหนียวไปโอเคเลย ชุ่มเนยดี อร่อยถูกใจ ชอบค่ะ ไอศกรีมรสชาติทั่วไป วิปครีมนุ่มฟูมันๆดี จานนี้ทานคนเดียวก็หมดนะ 55

- Choc Lava 120 บาท เป็นช็อคโกแลตอบมาอุ่นๆ เสิร์ฟพร้อมไอศกรีม และวิปครีม

ช็อคลาวา พอตัดออกมา ลาวาไหลน่าทานดี เข้มข้นดี แต่ทานไปเรื่อยๆ แอบหวานไปนิด ต้องช่วยกันทานจะดีค่ะ

- Iced Green Tea 70 บาท ชาเขียวเย็น หวานมาก เหมือนทานนมข้นรสชาเขียว ???? แอบเฟล ดีที่ไม่ใช่กลิ่นมะลิ แต่สุดท้ายก็ทานได้แค่ 1 ใน 4 ค่ะ ทานต่อไม่ไหวจริงๆ

- Strawberry Yogurt Frappe 85 บาท สตอเบอรี่โยเกิร์ตปั่น เสิร์ฟพร้อมวิปครีม 

รสออกเปรี้ยวโยเกิร์ต ก็ใช้ได้ค่ะ แต่ทานไปเรื่อยๆ แอบเปรี้ยวไปหน่อย

ร้านนั่งสบายๆดีค่ะ แนะนำโทสต์อร่อยดี ส่วนอย่างอื่นอยากให้มาลองทาน เผื่อจะชอบค่ะ